

Rīgas valstspilsētas pašvaldības Ārtelpas un mobilitātes departaments

Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

|  |  |  |
| --- | --- | --- |
| 08.09.2025. |  | Nr. AMD-25-511-rs |

|  |
| --- |
| Par satiksmi Augusta Deglava ielā |

Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 30.08.2023. saistošo noteikumu Nr.RD-23-235-sn “Rīgas valstspilsētas pašvaldības nolikums” 37.6.12.apakšpunktu, Rīgas domes 24.01.2024. nolikuma Nr.RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1.apakšpunktu un ņemot vērā sabiedrības ar ierobežotu atbildību “Tilts” 04.09.2025. iesniegumu par objekta “Reģionālas un pilsētas nozīmes velo infrastruktūras izveide maršrutā Rīga-Ulbroka” izbūves darbiem:

1. Noteikt, ka no 10.09.2025. līdz 31.10.2025. tiek ierobežota transportlīdzekļu satiksme un gājēju kustība Augusta Deglava ielā, posmā no Itas Kozakēvičas ielas līdz Nīcgales ielai, saskaņā ar satiksmes organizācijas shēmām (pielikumā).

2. Par darbu veikšanu atbildīgā kontaktpersona ir sabiedrības ar ierobežotu atbildību “Tilts” būvdarbu vadītājs Toms Muzikants (tālrunis 26593086, e-pasts: t.muzikants@tilts.lv).

3. Sabiedrībai ar ierobežotu atbildību “Tilts” no 10.09.2025. līdz 31.10.2025. Augusta Deglava ielā nodrošināt:

3.1. ceļa zīmju izvietošanu saskaņā ar satiksmes organizācijas shēmu (pielikumā);

3.2. iedzīvotāju un uzņēmumu (kuri atrodas minētajos ielu posmos) transportlīdzekļu piebraukšanu pie dzīvesvietas vai uzņēmuma;

3.3. operatīvā transporta satiksmi;

3.4. nodrošināt izbūves darbu izpildi;

3.5. sabiedriskā transporta satiksmi, pagaidu pieturvietas izveidi un izvietot slēgtajā pieturvietā informāciju par pieturvietas slēgšanu, kā arī norādi par tuvākās pieturvietas atrašanās vietu un pagaidu pieturvietā izvietot pagaidu kustības sarakstus.

4. Noteikt, ka transportlīdzekļu satiksmi Augusta Deglava ielā var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:

5.1. nodrošināt informācijas par izmaiņām transportlīdzekļu satiksmē Augusta Deglava ielā publiskošanu Rīgas valstspilsētas pašvaldības komunikācijas kanālu resursos;

5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

|  |  |
| --- | --- |
| Direktora p.i. | A.Klinklāva |

|  |
| --- |
| Švarcbergs 67012709 |